अटल को कई तरह की सोशल डेवलपमेंट स्कीम के सूत्रधार के तौर पर जाना जाता है। इसमें शिक्षा को मौलिक अधिकार का दर्जा दिया जाना भी शामिल है। शिक्षा को बढ़ावा देने के लिए 'सर्व शिक्षा अभियान' की शुरुआत 2001 में अटल सरकार के कार्यकाल के दौरान ही की गई थी। इसके तहत 6 से 14 साल तक के बच्चों को मुफ्त शिक्षा देने का प्रावधान किया गया। योजना लॉन्च होने के 4 साल के भीतर ही स्कूल से बाहर रहने वाले बच्चों की संख्या में 60 फीसदी की गिरावट देखने को मिली। यह भी देश की आर्थिक तरक्की के लिए बेहतर योजना साबित हुई।